
УВОД
Част от факторите от които в голяма степен, зависи успехът на всяка военна операция са въоръжението и екипировката на военнослужещите от армейските формирования.
Необходимостта военните формирования да са мобилни, добре екипирани и снабдени с модерни и с повишени бойни качества въоръжение и екипировка излиза на преден план. Все повече се налага изводът, че за в бъдеще ще нараства качеството на тези фактори за сметка на тяхното количество. 

Тези изводи се подкрепят и от анализа на историята на въоръжените конфликти, при който ясно може да се види, че в редица случаи една от основните причини, оказали влияние на изхода на конфликта, е било по-модерното и с подобрени характеристики въоръжение и екипировка, които е притежавала една от страните. Като цяло повишените характеристики дават възможност да се нанесат по-големи загуби на противника, да се намалят собствените такива и да се постигне тактическо, оперативно и стратегическо превъзходство над противника. 

В аспект на изложеното по-горе настоящата лекция има за цел да запознае обучаемите с въоръжението и екипировката на военнослужещите от Българската армия и с техните тактико-техническите характеристики.

За постигане на поставената цел първо ще бъде извършен кратък обзор на класификацията на конвенционалното въоръжение. 
Съгласно съществуващата понастоящем класификация конвенционалното въоръжение се подразделя на следните видове:

A) Огнестрелно оръжие;

Огнестрелното оръжие е преносимo, возимо или самоходно цевно оръжие, предназначено за нанасяне на поражение на живата сила, техниката или стационарните съоръжения на противника чрез изхвърлянето на поразяващ елемент под действието на налягането, създадено от образуването на газове, получени при изгарянето на барутен заряд. 
Същото се подразделя на:

- стрелково оръжие – същото е преносимо цевно огнестрелно оръжие, чийто калибър е под 20 mm, и което е предназначено главно за поразяване на жива сила на противника.

- артилерийско въоръжение - цевно огнестрелно оръжие, което е непригодно за ръчно пренасяне и чийто калибър е по-голям от 20 mm. Артилерийските системи са предназначени за унищожаване на живата сила на противника, разположена на открито или в укрития; унищожаване на бойна, транспортна или специална техника; разрушаване на отбранителни съоръжения и изпълняването на специални задачи като задимяване или осветяване на местността, прехвърляне на агитационни материали в райони заети от противника, извършване на дистанционно миниране и др. 

Б) ракетно оръжие – оръжие при което поразяващият елемент достига до целта с помощта на безпилотни летателни апарати задвижвани от реактивна сила, създавана вследствие на изгарянето на даден вид гориво. Конструктивно се състои отследните основн части: бойна част (нанася пряко поражение на противника), ракетен двигател, система на управление при полет.

За изпълнението на поставените задачи военнослужещите от всички видове въоръжени сили са снабдени със стрелково оръжие.

1. ВЪОРЪЖЕНИЕ НА ВОЕННОСЛУЖЕЩИТЕ В БЪЛГАРСКАТА АРМИЯ
1.1. Пистолети на въоръжение в Българската армия

В зависимост от вида на спускателния механизъм пистолетите се подразделят на: обикновени, автоматични и картечни. 

Обикновеният пистолет може да води само единичен огън. 

Автоматичният пистолет може да води единичен и автоматичен огън, но е проектиран за водене основно на единичен огън, автоматичният огън се използва само в тежки моменти на боя. 

Картечният пистолет е проектиран за водене основно на автоматичен огън, но може да има и единичен огън.

В българската армия на въоръжение са приети: 9 mm обикновен пистолет „Макаров“ и 9 mm обикновен пистолет „SIG Sauer SP2022“. Във видовете въоръжени сили има и други видове пистолети.
A) Обикновен пистолет „Макаров“

Обикновеният пистолет „Макаров“ е индивидуално автоматично стрелково оръжие, предназначено за поразяване на живата сила на противника на близки дистанции (до 50÷70 m). Оръжието работи на принципа на откат на свободен затвор.
Тактико - техническите характеристики:

· калибър - 9 mm;

· използван боеприпас – 9х18 „Макаров“;
· маса с празен пълнител - 730 g;

· маса със зареден пълнител (8 бр. патрони в пълнителя) – 810 g;

· маса на патрона – 10 g;

· маса на куршума – 6,1 g;

· вместимост на пълнителя – 8 бр.;

· бойна скорострелност – до 30 изстрела/мин.;

· начална скорост на куршума – 315 m/s;

· дължина на пистолета – 161 mm;

· дължина на цевта – 93 mm;

· дължина на мерната линия –130 mm;

· височина –126,75 mm;

· живот на цевта – 10 000 изстрела. 

 Б) Обикновен пистолет „Sig Sauer SP2022“

Обикновеният пистолет „Sig Sauer SP2022“ е индивидуално стрелково оръжие, предназначено за поразяване на живата сила на противника на близки разстояния. Оръжието работи  на принципа на откат на цев по схемата с къс ход на цевта. 

Тактико технически характеристики: 
· калибър – 9 mm; 

· използван боеприпас – 9×19 Parabellum; 

· маса – 822 g; 

· вместимост на пълнителя – 15 броя патрони; 

· дължина на пистолета – 188 mm; 

· дължина на цевта – 99,06 mm; 

· височина – 145 mm; 

· широчина – 36 mm; 

· дължина на мерната линия – 150 mm.
В)  Обикновен пистолет „Springfield Armory Echelon 4.5“

Обикновеният пистолет „Springfield Armory Echelon 4.5“ е индивидуално стрелково оръжие, предназначено за поразяване на живата сила на противника на близки разстояния. 

По публикувани данни Springfield Armory Echelon 4.5 е избран за нов пистолет за Сухопътните войски. 

Тактико - технически характеристики: 

· калибър – 9 mm; 

· използван боеприпас – 9×19 Parabellum; 

· дължина на цевта - 114,3 mm; 

· обща дължина на пистолета - 203,2 mm;

· височина - 139,7 mm (със стандартен пълнител) и 165,1 mm (с пълнител с повишена вместимост);

· широчина на ръкохватката - 30,5 mm;

· маса - 677,5 g (със стандартен пълнител) и 688,9 g (с пълнител с повишена вместимост).

1.2. Автомати на въоръжение в Българската армия

Автоматът е индивидуално автоматично стрелково оръжие, предназначено за поразяване на единични и групови цели на противника на разстояния до 500 m. Може да води единичен и автоматичен огън, но основният вид е автоматичният огън на къси редове. За разлика от картечните пистолети при автоматите се използват по-мощни патрони (наречени „междинен боеприпас“), които им осигуряват по-добра точност на стрелбата и по-голяма далечина на действителния огън. 

А) Автомат „Калашников“ АК-47, АКС-47

7,62-mm автомат „Калашников” е индивидуално стрелково оръжие, предназначено за унищожаване на живата сила на противника, разположена на открито. За повишаване на бойната ефективност на автомата и употребата му при ръкопашен бой в комплектацията на автомата влиза и щик-нож.

С автомата може да се води единичен и автоматичен огън, като основен вид огън е автоматичният на къси редове.

Чрез стрелба с автоматичен огън на къси редове се поразяват групови и единични цели на разстояние до 800 m. Огънят на автомата е най-ефикасен на разстояние до 300 m. Поразяващото действие на куршума се запазва на разстояние до 1500 m. 

За стрелба с автомата се използват 7,62 mm патрони обр. 1943 г. (7,62х39) с обикновени (със стоманен сърдечник), трасиращи и бронебойно-запалителни куршуми.

Тактико-технически характеристики

- маса:

· с празен пълнител - 4,3 kg;

· с пълен пълнител - 4,8 kg;

- дължина – 870 mm;

- дължина на цевта – 415 mm;

- дължина на набраздената част – 369 mm;

- мерна далекобойност – 800 m;

- разстояние на правия изстрел – 350 m;

- темп на стрелбата (теоретична скорострелност) – 600 изстр./мин.;

- бойна скорострелност (практическа скорострелност):

· на единичен огън – до 40 изстр./мин.;

· на автоматичен огън – 90÷100 изстр./мин.;

- начална скорост на куршума – 710 m/s;

- пределно разстояние на полета на куршума – 3000 m.

1.3. Пушки на въоръжение в Българската армия

Пушката е индивидуално стрелково оръжие, предназначено за поразяване на живата сила на противника на открито на разстояние до 1000 m. Конструктивно се отличава с наличието на дълга цев и постоянен приклад. Спускателният механизъм позволява воденето само на единичен огън. Захранването е пълнително с несменяем (магазин) или сменяем пълнител с вместимост до 10 патрона. Използват боеприпаси пушечен тип. На съвременния етап са намерили приложение като оръжие за подборна стрелба (снайперски пушки). Като такова оръжие в армиите се срещат и автоматични и неавтоматични магазинни пушки.
А) Снайперска пушка „Драгунов“

7,62-mm снайперска  пушка “Драгунов” е предназначена за унищожаване на единични важни цели от личния състав на противника.

За стрелба със снайперската пушка се използват 7,62 mm (7,62х54) пушечни патрони с обикновени, трасиращи и бронебойно-запалителни куршуми или пушечни снайперски патрони.

Огънят със снайперската пушка се води с единични изстрели.

Тактико-технически характеристики:

- мерно разстояние (m):

   с оптически мерник
1300

   с открит мерник
1200

 - разстояние на правия изстрел (m):

   по главеста фигура (висока 30 cm)
350

   по гръдна фигура (висока 50 cm)
430

   по бягаща фигура (висока 150 cm)
640

- бойна скорострелност (изстрели в минута)
30

- начална скорост на куршума (м/сек)
830

- разстояние на летенето на куршума, до което се запазва
неговото поразяващо действие, m
3800

- маса на пушката без нож, с оптически мерник, празен пълнител и възглавничка на приклада (kg)
4,3

- вместимост на пълнителя, патрони 
10

- маса на пълнителя (kg)
0,21

- маса на ножа (kg):

   с ножница
0,45

   без ножница
0,26

- калибър (mm)
7,62

- дължина на пушката (mm):

  без нож 
1225

  с нож
1370

- дължина на цевта (mm)
620

- дължина на набраздената част на цевта (mm)
547

- брой на браздите 
4

- дължина на хода на браздите (mm)
320

- дебелина на мушката (mm)
2
- дължина на мерната линия (mm)
587

- маса на патрона (g)
21,8

- маса на куршума на патрон със стоманен сърдечник (g)
9

- маса на барутния заряд (g)
3,1
- увеличение на оптическия мерник ПСО-1
4 пъти

- зрително поле (градуси)
6

- диаметър на свободната зеница (mm)
6

- отдалечение на свободната зеница (mm)
68

- разрешаваща способност (s)
12
- дължина на мерника с наочника и блендата (mm)
375
- височина на мерника (mm)
132
- широчина на мерника (mm)
70

- маса на оптическия мерник ПСО-1 (kg)
0,58

Б) Снайперска пушка „HK Heckler & Koch MSG 90 A1“

Снайперска пушка HK MSG 90 A1 е автоматично оръжие, работещо на принципа на отвеждането на част от барутните газове чрез отверстие в цевта. Захранването с боеприпаси се извършва от сменяем пълнител с вместимост 5 или 20 патрона. Системата може да води само единичен огън.

Снайперска пушка „HK Heckler & Koch MSG 90 A1“ е приета на въоръжение във формированията на Сухопътни войски.  

Тактико-технически характеристики:

· калибър – 7,62 mm
· използван боеприпас - 7,62 × 51 NATO;

· обща дължина - 1165 mm;

· широчина - 65 mm;

· височина - 260 mm;

· дължина на цевта - 600 mm;

· маса - 6,4 kg без пълнител и без двунога;

· бойна скорострелност - до 35 изстр./мин;
· най-ефективен огън: - до 800 m;

· вместимост на пълнителя – 5 и 20 патрона;

· начална скорост на куршума – 845 m/s;

· кратност на увеличението на оптическия мерник – от 2 до 10 пъти.
1.4. Картечници на въоръжение в Българската армия

В зависимост от бойната си скорострелност картечниците се подразделят на:

- ръчни картечници – имащи бойна скорострелност до 150 изстрела в минута;
- универсални картечници - имащи бойна скорострелност над 250 изстрела в минута;

В зависимост от калибъра си стрелковото оръжие се подразделя на: 
· стрелково оръжие с малък калибър – до 6,5 mm включително;

· стрелково оръжие със среден калибър – от 6,5 до 9 mm включително;

· стрелково оръжие с голям калибър – от 9 до 20 mm.

В Българската армия са приети на въоръжение следните картечници:

А) Картечница „Калашников“ 

7,62 mm картечница “Калашников” е предназначена за унищожаване на живата сила и огневите средства на противника. 

Използва се в три варианта:

· картечница ПК (пулемьот „Калашников“) – като ръчна картечница в мотострелковите взводове, комплектована със сто патронна лента;

· ПКС – картечница ПК поставена на станок „Саможенков“ и комплектована с 200 и 250 патронна лента се използва като универсална картечница, предназначена и за поразяване и на нисколетящи въздушни цели. 

· картечница ПКТ (ПКБ) – модификация на картечница „Калашников“ предназначена за танкове (ПКТ) и бронирани машини (ПКБ). 

Тактико-технически характеристики:

ПК, ПКС
ПКТ
Калибър (mm)
7,62
7,62

Маса (kg)
9/16,7
10,5

Маса на цевта (kg)
2,6
3,23

Маса на станока (kg)
7,5
-

Маса на кутията със снарядена лента

- 100-патронна лента
3,9
-

- 200-патронна лента
8
8

- 250-патронна лента
9,4
9,4

Дължина (mm)
1173
1098

Дължина на ПКС със станока за стрелба в положение 

лежешком (mm)
……….1270          -

Дължина на цевта с огнеприкривателя (mm)
658
-

Дължина на набраздената част (mm)
550
550

Дължина на мерната линия
663
-

Брой на браздите
4
4

Мерна далекобойност (m)
1500
-

Темп на стрелбата (изстр./мин)
650
700-800

Бойна скорострелност (изстр./мин)
до 250
до 250

Начална скорост на куршума (m/s)
825
855

Разстояние на полета на куршума до което се запазва убивното действие
на куршума (m)
3800
3800

Височина на огневата линия (mm)

- от двунога
300
-

- от станок
320-820
-

Маса на патрона (g)
21,8
21,8

Маса на куршума (g)
9,6
9,6

Маса на барутния заряд (g)
3,1
3,1

Дължина на патрона (mm)
75
75

Б) Голямокалибрена картечница НСВ

12,7-mm картечница НСВ „Утьос” е предназначена за борба с лекобронирани цели и огневи средства, за унищожаване живата сила на противника и за поразяване на ниско летящи въздушни цели.

Разстоянието на действителния огън на картечницата по лекобронирани цели е до 800 m, а на жива сила, разположена на открито, огневи средства и въздушни цели - до 1500 m. За стрелба с картечницата се използват 12,7-mm патрони с куршуми Б-32, БЗТ-44 и МДЗ.

Картечницата е разработена в два варианта:

- НСВС - поставена на триножен станок и снабдена с приклад и спускателен механизъм е предназначена за мотострелковите взводове и роти;

- НСВТ - монтирана на танкове, бойни и специални машини и снабдена с електроспусък. 

Тактико-технически характеристики:
Калибър (mm)
12,7

Маса (kg)
25

Маса на цевта (kg)
9

Маса на станока (kg)
16

Маса на кутията със снаредена лента с 50 патрона
11,1

Маса на снаредена лента с 50 патрона
7,7

Дължина (mm)
1560

Дължина на картечницата с електроспусъка (mm)
1610

Брой на браздите
8

Мерна далекобойност (m)
2000

Темп на стрелбата (изстр./мин)
700-800

Бойна скорострелност (изстр./мин)
80-100

Начална скорост на куршума (m/s)
845

Максимално разстояние на полета на куршума (m)
6000

Маса на патрона (g)
123-137

Маса на куршума (g)
44,3-49,5

В) Голямокалибрена картечница М2 „Браунинг“

12,7 mm голямокалибрената картечница М2 „Браунинг“ е предназначена за борба с лекобронирани цели и огневи средства, за унищожаване живата сила на противника и за поразяване на ниско летящи въздушни цели.

Картечницата използва патрон 12,7×99. Разработена е в два варианта: пехотен и като въоръжение на бойни машини.
Тактико-технически характеристики:
· калибър -12,7 mm;

· използван боеприпас - 12,7 × 99 NATO (.50 BMG);

- маса - 38,15 kg; 

- маса на цевта с цевната кутия - 13 kg;

- маса на триногата с механизма за насочване - 20 kg;

-  обща дължина 1656 mm; 

- дължина на цевта - 1143 mm; 

- широчина - 230 mm; 

- височина 193 mm; 

- начална скорост на куршума - 930 m/s; 

- темп на стрелбата – 450 ÷ 600 изстр./мин.;

-  максимално разстояние на  ефективния огън - 1850 m;

- максимално разстояние на което куршумът запазва поразяващото си действие - 6500 m. 

1.5. Противотанкови гранатохвъргачки на въоръжение в Българската армия

Гранатохвъргачката (гранатометът) е преносимо огнестрелно оръжие, предназначено за поразяване с гранати на бронирани цели, военна техника и жива сила, намираща се на открито или в укрития от полеви тип или в съоръжения от градски тип. Разстоянието на ефективния огън е до 400 m.

А) Ръчна противотанкова гранатохвъргачка РПГ-7

Ръчната противотанкова гранатохвъргачка РПГ-7 служи за поразяване на бронираните средства на противника (танкове, самоходни артилерийски установки и бронирани бойни машини). Освен това РПГ-7 може да се използва за унищожаване на живата сила на противника, намираща се в укрития от полеви тип и в съоръжения от градски тип.

За стрелба с гранатохвъргачката се използват надкалибрени противотанкови гранати с кумулативно действие. Гранатата има бронепробиваемост, която дава възможност да се води ефективна борба с всички видове съвременни танкове и самоходни артилерийски установки.

Тактико-технически характеристики:
Калибър
40 mm

Калибър на гранатата ПГ-7В
85 mm

Маса  с оптическия мерник
6,3 kg

Маса на РПГ-7Д с оптическия мерник
6,7 kg

Разстояние на правия изстрел при цел с височина 2 m
330 m
Мерно разстояние
500 m
Бойна скорострелност...........................................................…4-6 изстр./мин.

Дължина на РПГ – 7
950 mm

Дължина на РПГ – 7Д- в бойно положение
960 mm

Дължина на РПГ-7Д - в десантно положение
630 mm

Начална скорост на гранатата
120 m/s
Максимална скорост на гранатата
300 m/s
Дължина на гранатата:

- без барутния заряд
640 mm

- с барутния заряд
925 mm

Маса на изстрела
2,2 kg

Маса на чантата с 2 изстрела и ЗИП
7,1 kg

Маса на чантата с 3 изстрела
9,3 kg

Увеличение на оптическия мерник
2,7 х
Зрително поле
13о
Живучест на тялото
500 изстрела

Б) Ръчна противотанкова гранатохвъргачка РПГ-22

[image: image12.png]Qaiin Pepaktvpane Wsrnen Wcropus OTmerkw [po¢unu Viuctpymentv [lomow

G 12,7-mm HCBT "Yrboc”. - Goog' X Maket 36poi HCBT 127 MM "¥tboc' X+ v

-mm-utos-bez-verstat:

BEAY Y @ Bwceane &Y

=]
(m] C @ ibis-gear.com/podarunky/details/maket-zbr
Ll

BHacAHe Ha OTMETKM...

AKTyanMsaum BEEAOXME HOBM yCHOBYA 33 NoN3EaHe Ha FIrefoX U aKTya/MaUPaXME HALLIETO YEEAOM e YE 32 NoBepUTENHOCT. MOMS, OTAGNETe BpeMe 3a nperea u npuem.  Hayuere noseve  (IICUCTTS

f IBIC) 36ros @D PUBANKA  Q MoLuyk N Losoosoooo2 v 2 g O O
=
o PUBANbBC X 0BUHKU
ﬁ < Hasap

veE|

=

a6
Mostly sunny

m Q Search &g = @ ! _ 6 & &_ & 9 ~ne BBGF:T ol 94.2;;;53



Ръчна противотанкова гранатохвъргачка РПГ-22 е индивидуално оръжие с еднократно действие. Предназначена е за борба с танкове, самоходни артилерийски установки и други бронирани средства на противника, а така също и за унищожаване на живата сила, намираща се в бункери, дзотове, леки полеви укрития и тухлени градски съоръжения.

РПГ-22 може да се пренася и от парашутист-десантчик или с щатни парашутно-десантни средства.

Най-добри резултати от стрелбата с РПГ-22 се получават на разстояние от 15 до 200 m.

Тактико-технически характеристики:
Калибър
……72,5 mm

Маса
……6,7 kg

Разстояние на правия изстрел при цел с височина 2 m
……160 m
Мерно разстояние
……250 m
Бойна скорострелност ......................................................……4-6 изстр./мин.

Дължина в походно положение
….…750 mm

Дължина в бойно положение
….…850 mm

Време за привеждане от походно в бойно положение
…….15 s
2. ЕКИПИРОВКА НА ВОЕННОСЛУЖЕЩИТЕ ОТ БЪЛГАРСКАТА АРМИЯ

2.1. Индивидуални средства за балистична защита 

Индивидуалните средства за балистична защита са предназначени за предпазване на личния състав от въздействието на хладно и огнестрелно оръжие, осколки и вторични продукти на взрива.

Към тях спадат:

· бронежилетки – служат за предпазване на торса, врата и слабините;

· каски – служат за предпазване на главата;

· очила – служат за защита на очите;

· наколенници и налакетници – служат за защита на ставите;

· други индивидуални защитни средства (щитове, куршумонепробиваеми якета, одеала, обувки и др.) – служат за предпазване на отделни части или на цялото тяло.

2.1.1. Бойна каска на въоръжение в Българската армия MBH-ACH-MC 

Бойната каска представлява средство за индивидуална балистична защита на главата. Нейното предназначение е да осигурява защита на военнослужещия от осколки и вторични продукти на взрива при изпълнение на бойни и служебни задачи. 
По своята конструкция бойната каска съответства на каските от серията ACH. Обозначението MBH-ACH-MC се използва от фирма „Марс Армър“, като всеки от елементите в него носи конкретно значение: MBH означава балистична каска на MARS Armor, ACH – усъвършенствана бойна каска, а MC обозначава средно изрязана форма, при която страничните участъци на каската са оформени по-високо спрямо стандартната конфигурация. Защитната каска е изработена от арамидни материали – Kevlar и включва вътрешна окачваща система с седем омекотяващи подложки, четириточкова система за закрепване с подбрадник и закопчалка за бързо освобождаване. Конструкцията на каската позволява монтиране на средства за нощно виждане, както и на допълнителни елементи чрез странични релси. В зависимост от размера и конфигурацията масата на каската е в границите от 1200 g до 1600 g.

2.1.2. [image: image14.jpg]


Бронежилетка БЧС - IV

Бронежилетката БЧС - IV е разработена и произвеждана от българската компания MARS Armor, със седалище в гр. Костинброд. Бронежилетката осигурява защита на предната, задната и страничните части на торса, както и на врата, гърлото, раменете, бицепсите и слабините, като същевременно запазва добра мобилност и маневреност на носещия. За намаляване на пробивното действие на куршумите, осколките и хладното оръжие се използват материали с висока граница на разрушение, способни изцяло да погълнат енергията на тези елементи като: балистични тъкани (кевлар, арамид), метални пластини (изработени от стомана, титан или сплави на алуминия), металокерамични пластини (изработени от борен карбид ).

Конструкцията на бронежилетката е съвместима със системата за окачване MOLLE GEAR. Бронежилетката осигурява защита срещу куршуми, осколки и въздействие от хладно оръжие. При оборудване с бронеплочи тя осигурява защита срещу боеприпаси 7.62 × 51 NATO и 5.56 × 45 NATO, а без бронеплочи – срещу 9 × 19  Parabellum и 7.62 × 25  TT. 

Масата на бронежилетката без бронеплочи е 4 kg, а при комплектуване с бронеплочи достига 8 kg.

2.1.3. Средства за нощно виждане OPTIX DIANA M40

Монокулярът за нощно виждане DIANA М40 е универсално средство за наблюдение през нощта. Приборът е индивидуален с увеличение един път и зрително поле от 42°. Използва се за търсене, откриване и разпознаване на слабо осветени и контрастни цели. Функционира в условия на естествената нощна осветеност (светлината на нощното небе) във видимата и близката инфрачервена област на спектъра.

Приборът може да бъде монтиран върху стрелково оръжие, на каската на военнослужещия или да се използва от ръка. 

OPTIX DIANA M40 може да бъде комбиниран с афокални увеличители с оптическо увеличение 3x, 4x и 5x пъти. Приборът има възможност за сдвояване с втори монокуляр, като по този начин може да изпълнява функцията на бинокулярни нощни очила.

Монокулярът за нощно виждане DIANA М40 се произвежда от българската компания „ОПТИКС“ АД, със седалище в гр. Панагюрище.

2.2. Индивидуална екипировка

Индивидуалната екипировка на съвременния български военнослужещ е изградена на модулен принцип и може да се адаптира според конкретната задача.

Индивидуалната екипировка на военнослужещия в Българската армия включва:

· бойното облекло (полева униформа);

· полеви обувки;

· раменна модулна тактическа система; 

· противогаз;

· раница за вода;

· голяма и малка раница.

2.2.1. Полева униформа с дигитална разпетновка и полеви обувки

Полевата униформа на въоръжение в Българската армия е с петцветна разпетновка, съобразена с умереноконтиненталния климат, който е присъщ за територията на страната ни. Българската армия използва и униформи за пустинен климат, които са разработени за операции в горещи и сухи условия, като тези, в които българските контингенти са участвали – Ирак и Афганистан. Единната петцветна разпетновка е въведена за полевите облекла за всички родове войски. 

Използват се летен и зимен комплект полева униформа.

Летният комплект включва осем основни артикула: камуфлажна риза с дълъг ръкав, риза за носене под бронежилетка, полева фланелка, фланелка с яка и къс ръкав, камуфлажен летен панталон, лятна камуфлажна шапка с козирка и шапка с периферия. 

За зимни условия са въведени: мембранирана камуфлажна зимна полушуба, зимен камуфлажен панталон, хидрофобирана риза, полар и термобельо. 

Полевите обувки на въоръжение в Българската армия са два модела за зимни и летни условия, обувките са високи над глезена и са изработени от комбинация от хидрофобирана изкуствена кожа и текстил, моделите са оборудвани с „Gore-Tex“ мембрана. 

2.2.2. Раменна модулна тактическа система 

Модулната система е предназначена за носене на снаряжение, при която различни чанти, джобове и пакети могат да се разполагат върху носеща платформа според конкретната задача. 

Модулната система на екипировката в Българската армия е изградена на принципа на приспособимостта. Тя се състои от раменна тактическа жилетка и отделни джобове за пълнители, граната, медицински пакет, противогаз и фенер. Изделията са проектирани със система за окачване „MOLLE GEAR“ – модулно леко оборудване за пренасяне на товари, което позволява конструктивно присъединяване на допълнителни модули към основната екипировка. Тази система позволява на българския военнослужещ да конфигурира снаряжението си според бойната задача – например за патрулиране, охрана, разузнаване или действия в градска обстановка.

Фиг. 1. Обикновен пистолет „Макаров”-ОПМ.

Фиг. 2. Обикновен пистолет „Sig Sauer SP2022“.

Фиг. 3. Обикновен пистолет „Springfield Armory Echelon 4.5“.

Фиг. 4. Автомат „Калашников” – АК-47.

Фиг. 5. Снайперска пушка “Драгунов” – СВД.





�


Фиг. 6. Снайперска пушка „HK Heckler & Koch MSG 90 A1“

Фиг. 7. Картечници “Калашников”:


а - картечница ПК; б - картечница ПКС; в - картечница ПКТ.

Фиг. 8. 12,7-mm картечница НСВС “Утьос”.

Фиг. 9. 12,7-mm картечница НСВТ “Утьос”.

Фиг. 10. Голямокалибрена картечница М2 „Браунинг“.

Фиг. 11. Ръчен противотанков гранатомет РПГ-7 с изстрел ПГ-7В.

Фиг.12. Изстрел ПГ-7В.

Фиг. 13. Реактивна противотанкова гранатохвъргачка РПГ-22 “Нето”.

Фиг. 28. Бойна каска MBH-ACH-MC – стандартна. 

Фиг. 29. Бронежилетка модел БЧС – IV. 

Фиг. 30. Общ вид на монуколяр за нощно виждане Optix Diana M40

Фиг. 31. Военнослужещ с камуфлажна униформа и модулна система.

Фиг. 32. Полевите обувки на въоръжение в Българската армия – зимни.

Фиг. 33. Полевите обувки на въоръжение в Българската армия – летни.

